|  |  |
| --- | --- |
| RKP | 51280 |
| Naziv obveznika: | JAVNA USTANOVA LUČKA UPRAVA VUKOVAR |
| Razina: | 11 |
| Oznaka razdoblja: | 01.01.2023.-31.12.2023. |
| Web lokacija na kojoj se objavljuju financijska izvješća (www.xxxx) | www.luv.hr |

**B I LJ E Š K E U Z F I N A N C I J S K A I Z V J EŠ Ć A**

S a d r ž a j

[B I LJ E Š K E U Z B I L A N C U 2](#_Toc128989454)

[I M O V I N A 2](#_Toc128989455)

[O B V E Z E 3](#_Toc128989456)

[B I LJ E Š K E U Z O B R A Z A C P R – R A S 5](#_Toc128989457)

[P R I H O D I 5](#_Toc128989458)

[R A S H O D I 6](#_Toc128989459)

[B I LJ E Š K E U Z O B R A Z A C P – V R I O 8](#_Toc128989460)

[R A S – f u n k c i j s k i 8](#_Toc128989461)

[B I LJ E Š K E U Z O B R A Z A C O B V E Z E 9](#_Toc128989462)

# B I LJ E Š K E U Z B I L A N C U

## I M O V I N A

* Neproizvedena dugotrajna imovina **(01)**

-

* Proizvedena dugotrajna imovina **(02)**

U izvještajnom razdoblju je došlo do povećanja proizvedene dugotrajne imovine koja pretežno obuhvaća ulaganja na lučkom području, što uključuje novu fasadu i segmentna vrata na skladišnoj zgradi, nabavku nove mosne vage, vodomjernog okna, poslovno-sanitarnog kontejnera za potrebe lučke djelatnosti na lučkom području te nabavku novog računala. Značajnije povećanje imovine na stavci ostali građevinski objekti je nastalo zbog stavljanja riječne marine u Vukovaru u uporabu, ukupne vrijednosti 1.296.355,66 eura.

* Patenti, metal i ostale pohranjene vrijednosti **(03)**

-

* Dugotrajna nefinancijska imovina u pripremi **(05)**

Imovina u pripremi uglavnom se sastoji od projektne dokumentacije (idejna dokumentacija, studija utjecaja na okoliš, geodetski i geotehnički radovi, projektiranje glavnog projekta) za projekt izgradnje „Nove luke istok“ u Vukovaru, za izgradnju riječne marine Otok sportova u Vukovaru, izgradnju pristaništa Vučedol u Vukovaru, izgradnju luke Ilok, lučice u Batini, za proširenje pristaništa u Vukovaru, cjelokupne projektne dokumentacije za izgradnju pristaništa u Iloku i Vukovaru kao i projektne dokumentacije za izgradnju pristaništa u Andrijaševcima, Otoku, Vinkovcima (Bosut) i Općini Draž te popratnih geodetskih elaborata za navedena. Također, imovina u pripremi obuhvaća projektnu dokumentaciju CEF projekta sufinanciranog EU sredstvima „Priprema projektne dokumentacije za izgradnju vertikalne obale u luci Vukovar“ uz koju je u 2023. godini ishođen nacrt glavnog projekta. Povećanje od 16,5% u 2023. godini je najvećim dijelom nastalo zbog izgradnje putničkog pristaništa u Nijemcima i riječne marine u Batini sukladno privremenim situacijama, a koja još uvijek nisu u uporabi.

* Proizvedena kratkotrajna imovina **(06)**

-

* Novac u banci, blagajni **(11)**

-

* Depoziti, jamčevni polozi i potraživanja od zaposlenih te za više plaćene poreze i ostalo **(12)**

Krajem 2023. godine zbog zastare je otpisano potraživanje za više plaćene poreze i doprinose u iznosu od 0,03 eura te je isto isknjiženo u knjigovodstvenoj evidenciji Lučke uprave Vukovar sukladno porezno knjigovodstvenoj kartici. Ostala potraživanja se sastoje od potraživanja za naknade koje se refundiraju (bolovanje na teret HZZO-a) u iznosu od 1.322,37 eura i potraživanja za predujmove u iznosu od 17.667,87 eura koji se u potpunosti odnose na obvezu plaćanja predujmom priključenje više objekata u izgradnji na elektroenergetsku mrežu, a koji nisu u potpunosti izvršeni.

* Potraživanja za dane zajmove **(13)**

-

* Vrijednosni papiri **(14)**

-

* Dionice i udjeli u glavnici **(15)**

-

* Potraživanja za prihode poslovanja **(16)**

Iskazana potraživanja za prihode od imovine sastoje se od potraživanja od naknada za korištenje nefinancijske imovine (pravo građenja) i potraživanja za dane koncesije, od kojih dospjela potraživanja iznose 2.875,25 eura. Potraživanja za prihode od prodaje proizvoda i robe te pruženih usluga u potpunosti se odnose na potraživanja za prihode od zakupa, od kojih dospjela potraživanja iznose 545,78 eura. Potraživanja za upravne i administrativne prihode u potpunosti se odnose na potraživanja za lučke pristojbe, od kojih dospjela potraživanja iznose 5.325,76 eura.

U 2023. godini su temeljem Odluke o otpisu otpisana potraživanja za koja naplata nije moguća, a za koja je najvećim dijelom ispravak vrijednosti potraživanja proveden u cijelosti. Na kraju izvještajnog razdoblja u poslovnim knjigama Lučke uprave Vukovar ne postoje potraživanja za koja je potrebno provesti ispravak vrijednosti.

* Potraživanja od prodaje nefinancijske imovine **(17)**

-

* Rashodi budućih razdoblja i nedospjela naplata prihoda **(19)**

-

## O B V E Z E

* Obveze za rashode poslovanja **(23)**

Iskazane obveze uključuju nedospjele obveze za zaposlene (plaća i ostalih rashodi za zaposlene za prosinac 2023. godine koja je isplaćena u siječnju 2024. godine), obveze za materijalne rashode (režijski troškovi) te ostale tekuće obveze koje se sastoje od obveza za predujmove u iznosu od 4,35 eura za više plaćenu koncesijsku naknadu koncesionara, obveza za jamčevine u iznosu od 136,417.51 eura uplaćene za postojeće ugovore za koncesiju i zakupe prostora, kao i obveze za povrat sredstava u proračun u iznosu od 1.322,37 eura za bolovanja isplaćena na teret HZZO-a.

* Obveze za nabavu nefinancijske imovine **(24)**

-

* Obveze za kredite i zajmove **(26)**

-

* Odgođeno plaćanje rashoda i prihodi budućih razdoblja **(29)**

-

* Vlastiti izvori **(91)**

Uslijed preračunavanja kune u euro, na dan 1.1.2023. nastala je razlika u bilanci između ukupne vrijednosti imovine te ukupne vrijednosti obveza i vlastitih izvora u iznosu od 0,02 eura. Navedena razlika je u početnoj bilanci iskazana na teret vlastitih izvora.

* Višak/manjak prihoda **(922)**

U 2023. godini su nastale promjene na računu 922. Odlukom o preraspodjeli i promjeni rezultata poslovanja Upravnog vijeća Lučke uprave Vukovar, izvršena je preraspodjela zbog usklađenja na računima podskupine 922 gdje je ukupno preneseni manjak prihoda od nefinancijske imovine umanjen zaduženjem računa 92211 (višak prihoda poslovanja) ostvarenog od neutrošenih vlastitih i namjenskih prihoda za koje ne postoji obveza uplate u nadležni proračun. Promjene na rezultatu su nastale zbog otpisa zastarjelih i pogrešno prenesenih obveza iz prethodnog razdoblja, nastalih prelaskom iz neprofitnog sustava u sustav državnog proračuna te ispravaka utvrđenih pogrešnih knjiženja. Ispravljena je nepravilnost prilikom knjiženja potraživanja za naknade koje se refundiraju i obveza za povrat pk u proračun, zaduženjem računa 92211. Zbog uspostavljanja bilančne ravnoteže uslijed konverzije iz kuna u euro, razlike nastale usklađenjem analitike sa sintetikom na računima 12 i razredu 2, evidentirane su na računu 92211. Navedenim ispravcima i usklađenjima računa 92211, došlo je do povećanja viška prihoda poslovanja za 473,30 eura što je iskazano kao preneseni rezultat (višak prihoda poslovanja) u PR-RAS obrascu.

Lučka uprava Vukovar je u razdoblju od 1.1.2023. do 31.12.2023. ostvarila ukupne prihode i primitke u iznosu od 3.647.231,95 eura te ukupne rashode i izdatke poslovanja u iznosu od 3.304.034,85 eura, što rezultira viškom prihoda u iznosu od 343.197,10 eura. Preneseni višak prihoda iznosi 415.076,57 eura. Obveznom korekcijom rezultata za nabavljenu nefinancijsku imovinu od prihoda iz proračuna za financiranje rashoda za nabavu nefinancijske imovine te kapitalne pomoći od institucija i tijela EU, evidentiran je manjak od nefinancijske imovine u iznosu od 3.273,18 eura.

Ukupni rezultat poslovanja odnosno višak prihoda i primitaka raspoloživ za sljedeće razdoblje iznosi 758.273,67 eura.

* Obračunati rashodi poslovanja **(93)**

-

* Obračunati prihodi poslovanja **(96)**

U promatranom razdoblju obračunati prihodi poslovanja iskazuju smanjenje od 20% u odnosu na prethodno razdoblje. Navedeno je rezultat manje obračunatih i ostvarenih prihoda od naknada za koncesije te naknada za lučke pristojbe u odnosu na isto razdoblje prethodne godine te uplaćenih refundacija za dva EU projekta: Interreg Dionysus u iznosu od 58.724,18 eura te CEF projekt u iznosu od 116.109,70 eura.

* Obračunati prihodi od prodaje nefinancijske imovine **(97)**

-

* Rezerviranja viška prihoda **(98)**

-

* Izvanbilančni zapisi **(99)**

-

#

# B I LJ E Š K E U Z O B R A Z A C P R – R A S

## P R I H O D I

* Pomoći iz inozemstva i od subjekata unutar općeg proračuna **(63)**

Navedeni prihodi u promatranom razdoblju ostvareni su u iznosu od 564.793,92 eura (45,8% od ukupnih prihoda) što čini značajno povećanje u odnosu na isto razdoblje u 2022. godini kada su iznosili 25.073,00 eura. U promatranom razdoblju Lučka uprava Vukovar ostvarila je prihod temeljem tekućih i kapitalnih pomoći od institucija EU koja su namijenjena za financiranje CEF projekta „Priprema projektne dokumentacije za izgradnju vertikalne obale u luci Vukovar“ kojima će se financirati trošak projektnog osoblja, intelektualne usluge te završetak projektne dokumentacije koja uključuje i ishođenje lokacijske i građevinske dozvole.

* Prihodi od imovine **(64)**

Prihodi od imovine iznose 79.708,08 eura (2,19% od ukupnih prihoda) što čini smanjenje u odnosu na promatrano razdoblje prethodne godine kada su iznosili 91.240,96 eura. U promatranom razdoblju prihodi se u potpunosti odnose na prihode ostvarene od koncesijskih naknada uplaćenih od koncesionara Luka Vukovar d.o.o., Nautica Vukovar d.o.o. i Vupik plus d.o.o., temeljem Zakona o plovidbi i lukama unutarnjih voda. Ostvarenim prihodima financira se redovan rad (administracija i upravljanje) Lučke uprave Vukovar.

* Prihodi od upravnih i administrativnih pristojbi, pristojbi po posebnim propisima i naknada **(65)**

Ostvareni prihodi u promatranom razdoblju iznose 227.056,12 eura (6,23% od ukupnih prihoda) što čini smanjenje u odnosu na promatrano razdoblje prethodne godine kada su iznosili 234.563,80 eura. Najveće smanjenje ogleda se na prihodima ostvarenim temeljem naplate pristojbi za uporabu obale, a čine ih pristojbe za pretovar tereta u luci Vukovar i pristojbe od pristajanja putnika na putničkim pristaništima u Vukovaru, Iloku, Aljmašu i Batini. Došlo je do povećanja ostalih nespomenutih prihoda koji iznose 3.179,93 eura, a odnose na prihode s naslova osiguranja, refundacije štete i totalne štete temeljem naplate osiguranja za štetu nastalu na motoru službenog čamca uzrokovanu olujnim nevremenom. Ostvarenim prihodima financira se redovan rad (administracija i upravljanje) Lučke uprave Vukovar.

* Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima **(66)**

Navedeni prihodi uglavnom se odnose na prihode od davanja u zakup poslovnih prostora, a u promatranom razdoblju iznose 13.467,60 eura (0,37% od ukupnih prihoda) što čini značajno povećanje u odnosu na isto razdoblje prethodne godine kada su iznosili 3.903,68 euro. Do povećanja je došlo zbog sklapanja novog ugovora o zakupu poslovnog prostora od kraja 2022. godine te ugovora o korištenju lučkog područja luke Vukovar iz ove godine, kojima su ostvareni dodatni prihodi u 2023. godini. Time Lučka uprava ostvaruje vlastite prihode kojima se financiraju ostali rashodi za zaposlene.

* Prihodi iz nadležnog proračuna i od HZZO-a na temelju ugovornih obveza **(67)**

Navedeni prihodi u iznosu od 2.762.206,23 eura (75,73% od ukupnih prihoda) u potpunosti se odnose na prihode iz nadležnog proračuna za financiranje rashoda poslovanja Lučke uprave te na prihode za financiranje rashoda za nabavu nefinancijske imovine čime se financiraju kapitalne investicije (projektna dokumentacija za izgradnju i sama izgradnja novih pristaništa i riječnih marina). U promatranom razdoblju prihodi za financiranje rashoda poslovanja iznose 670.478,90 eura (18,38% od ukupnih prihoda) što čini značajno povećanje u odnosu na isto razdoblje 2022. godine kada su iznosili 425.264,38 eura. Također su značajno povećani prihodi za nabavu nefinancijske imovine, a iznose 2.091.727,33 eura (57,35% od ukupnih prihoda) dok su u promatranom prethodnom razdoblju iznosili 647.322,37 eura. Oboje je rezultat značajnog povećanja rashoda financiranih iz izvora 11 - opći prihodi i primici, za proračunsku aktivnost Gradnja i održavanje kojima se financiraju projekti gradnje, modernizacije i odražavanja lučkih građevina. Ujedno, došlo je do povećanja rashoda financiranih iz izvora 12 i 559 kroz projekte sufinancirane iz EU fondova: CEF 2014-2020 - Priprema FAIRway 2 radova na koridoru Rajna-Dunav – Privezišta te CEF – Priprema projektne dokumentacije za izgradnju vertikalne obale u luci Vukovar.

* Kazne, upravne mjere i ostali prihodi **(68)**

-

* Prihodi od prodaje nefinancijske imovine **(7)**

-

* Prihodi od prodaje neproizvedene dugotrajne imovine **(71)**

-

* Prihodi od prodaje proizvedene dugotrajne imovine **(72)**

-

* Primici od zaduživanja **(84)**

-

## R A S H O D I

* Rashodi za zaposlene **(31)**

Rashodi za zaposlene u strukturi ukupnih rashoda iznose 25%, a sastoje se od plaća za redovan rad, plaća za prekovremeni rad, doprinosa za zdravstveno osiguranje i ostalih rashoda za zaposlene. Do manjeg povećanja ovih rashoda u odnosu na promatrano razdoblje prethodne godine došlo je zbog zakonskog povećanja osnovice za obračun plaća i drugih materijalnih prava koji su na snazi od listopada 2022. te dodatnih rashoda za zaposlene – jednokratna pomoć za rođenje djeteta i mjesečne premije dopunskog i dodatnog osiguranja za zaposlenike. Prosječni broj zaposlenih u Lučkoj upravi Vukovar je 10 zaposlenika.

* Materijalni rashodi **(32)**

Materijalni rashodi u strukturi ukupnih rashoda iznose 74,98%, dok najveći udio ovih rashoda čine rashodi za usluge (66,65% od ukupnih materijalnih rashoda) s najznačajnijim povećanjem u odnosu na promatrano razdoblje prethodne godine. Najveće povećanje čini stavka tekuće i investicijsko održavanje, a najznačajniji troškovi su: sanacija postojećih elektroinstalacija u luci Vukovar, revizija transformatorskih stanica, izmještanje videonadzora i toplovoda u luci Vukovar, elaborat sanacije dijela odvodnje oborinskih voda i ugradnja separatora taloga, ulja i masti u luci Vukovar, bojanje pontona u putničkom pristaništu Aljmaš, čišćenje sustava odvodnje lučkog područja, čišćenje separatora sanacija industrijskih kolosijeka na lučkom području luke Vukovar, uz redovna tehnička održavanja. Povećanje rashoda komunalnih usluga rezultat su povećanja cijena opskrba vodom i naknada za odvoz smeća na lokalnoj razini.

* Financijski rashodi (34)

Financijski rashodi odnose se na zatezne kamate u ukupnom iznosu od 11,22 eura.

* Subvencije **(35)**

-

* Pomoći dane u inozemstvo i unutar općeg proračuna **(36)**

-

* Naknade građanima i kućanstvima na temelju osiguranja i druge naknade **(37)**

-

* Ostali rashodi **(38)**

-

* Rashodi za nabavu neproizvedene dugotrajne imovine **(41)**

-

* Rashodi za nabavu proizvedene dugotrajne imovine **(42)**

Rashodi za nabavu proizvedene dugotrajne imovine iznose 1.991.782,88 eura te čine 91,97% ukupnih rashoda za nabavu nefinancijske imovine uz značajno povećanje u odnosu na promatrano razdoblje prethodne godine kada su iznosili 714.539,49 eura. Ulaganja na ostalim građevinskim objektima čine najznačajniji udio ovih rashoda, a odnose se na projektnu dokumentaciju i samu izgradnju novih pristaništa i riječnih marina. Najznačajniji troškovi odnose se na projektnu dokumentaciju za izgradnju pristaništa u Dalju, idejni projekt riječne marine na virovima u Otoku, projektni zadatak i geodetske podloge za izgradnju riječne marine na Vučedolu, projektni zadatak i geodetske podloge za izgradnju pristaništa u Privlaci, cjelokupna dokumentacija za izgrađena pristaništa u Nijemcima i Batini, izrada projektne dokumentacije za izgradnju pristana u Vukovaru te izrada idejnog projekta za postavljanje pristana u Iloku.

* Rashodi za dodatna ulaganja na nefinancijskoj imovini **(45)**

Rashodi za dodatna ulaganja na nefinancijskoj imovini u iznosu od 173.848,12 eura čine 8,03% ukupnih rashoda za nabavu nefinancijske imovine. U potpunosti se odnose na dodatna ulaganja na građevinskim objektima koji se najvećim dijelom odnosi na trošak ugradnje dodatnih fingera na postojećoj riječnoj marini „Marina“ u Vukovaru, projekt sidrenja odnosno proširenja kapaciteta navedene marine te dodatna ulaganja na skladišnoj zgradi.

* Izdaci za dane zajmove i depozite **(51)**

-

* Izdaci za dionice i udjele u glavnici **(53)**

-

* Izdaci za otplatu glavnice primljenih kredita i zajmova **(54)**

-

# B I LJ E Š K E U Z O B R A Z A C P – V R I O

* Promjene u vrijednosti i obujmu imovine i obveza **(9151)**

U promatranom razdoblju je došlo do smanjenja obujma imovine zbog otpisa nenaplativih potraživanja od subjekta koji je odjavljen iz obrtnog registra za dio za koji nije proveden ispravak vrijednosti potraživanja u vrijednosti 170,42 eura.

Također, došlo je do smanjenja u obujmu obveza u iznosu od 685,71 eura zbog otpisa obveza iz prethodnog razdoblja nastalih zbog pogrešnog knjiženja i prijenosa duplih knjiženja iz prethodnog knjigovodstvenog sustava u postojeći (prijenos iz neprofitnog sustava u sustav državnog proračuna).

# R A S – f u n k c i j s k i

* Promet **(045)**

Ukupni rashodi iznose 3.304.034,85 eura i u potpunosti se odnose na promet vodnim putevima.

* Cestovni promet **(0451)**

-

* Promet vodnim putevima **(0452)**

Rashodi na prometu vodnim putevima iznose 3.304.034,85 eura.

* Željeznički promet **(0453)**

-

* Zračni promet **(0454)**

-

* Promet cjevovodima i ostali promet **(0455)**

-

#

# B I LJ E Š K E U Z O B R A Z A C O B V E Z E

* Stanje obveza na kraju izvještajnog razdoblja **(V006)**

Konverzijom u euro početno stanje obveza u obrascu iznosilo je 195.680,73 eura što je 0,02 centa manje od stanja obveza u bilanci te isto korigirano stanju obveza iskazanom u bilanci na dan 1.1.2023. godine zbog usklađivanja razlika između sintetičkih i analitičkih evidencija (po dobavljačima).

Ukupno stanje obveza na dan 31.12.2023. iznosi 175.043,17 eura.

* Stanje dospjelih obveza na kraju izvještajnog razdoblja **(V007)**

Ukupno dospjele obveze iznose 25,50 eura i odnose se na troškove ovjere javnog bilježnika te će iste biti podmirene početkom 2024. godine.

* Stanje nedospjelih obveza na kraju izvještajnog razdoblja **(V009)**

Ukupno nedospjele obveze iznose 175.017,67 eura, a odnose se na obveze za zaposlene (plaća i ostali rashodi za zaposlene za prosinac 2023. godine), ostale tekuće obveze (tekući troškovi za prosinac 2023.), obveze za primljene jamčevine te obveze proračunskih korisnika za povrat u proračun.